钦定古今图书集成/明伦汇编/氏族典/第595卷 > 尔朱文略
## 钦定古今图书集成/明伦汇编/氏族典/第595卷 > 尔朱文略

按《北齐书尔朱文畅传》：“文畅弟文略，以兄叉罗卒，无
后，袭梁郡王。文略聪明儁爽，多所通习，高祖遗令恕
文略十死，恃此益横，多所陵忽。平秦王有七百里马，
文略敌以好婢，赌而取之。明日，平秦王使人致请，文
略杀马及婢遗之。平秦王诉之于文宣，系于京畿狱。
居数月，夺防者弓矢以射人，遂伏法。”